jkorsvik/nowiki_second_scrape_merged huggingface dataset:
Paul van Dyk

Paul van Dyk (født Matthias Paul, 16. desember 1971 i Eisenhüttenstadt i Øst-Tyskland) er en av verdens ledende musikere, DJ-er og produsenter innen sjangeren elektronisk dansemusikk. 


== Biografi ==
Van Dyk (et pseudonym han valgte tidlig i sin karriere, på grunn av sin daværende kjærlighet for musikk fra Belgia) ble født i Eisenhüttenstadt og flyttet sammen med moren til Øst-Berlin da han var syv år gammel, etter at foreldrene ble skilt. Der hørte han på musikk fra radiostasjoner i Vest-Berlin og ble kjent med elektronisk musikk.En uke før Berlinmurens fall i 1989, fikk han og moren lov til å utvandre til Vest-Tyskland, og de slo seg ned i Hamburg. Men i begynnelsen av 1990 flyttet han tilbake til Berlin.Hans første produksjon, i samarbeid med Cosmic Baby, ble utgitt i 1992. I 1993 ble Paul kjent med remixen hans av Humates «Love Stimulation». Paul slapp debutalbumet 45RPM i 1994. De følgende årene tok Paul forskjellige spillejobber hovedsakelig i Nederland, men også flere og flere i utlandet etter hvert som han ble kjent. I 1997 slapp han sitt andre album Sewen ways, som ble en suksess. 
Han har i dag sitt eget plateselskap som heter Vandit Records.
Paul van Dyk er per 2007 rangert på en fjerdeplass i DJ Magazines kåring av verdens fremste DJ-er, etter å ha toppet listen de to foregående årene.


== Referanser ==


== Eksterne lenker ==
(en) Offisielt nettsted 
(en) Paul van Dyk – kategori av bilder, video eller lyd på Commons 
(en) Paul van Dyk – galleri av bilder, video eller lyd på Commons 
(en) Paul van Dyk på Internet Movie Database 
(en) Paul van Dyk på AllMovie 
(en) Paul van Dyk på Apple Music 
(en) Paul van Dyk på Discogs 
(en) Paul van Dyk på Discogs 
(en) Paul van Dyk på MusicBrainz 
(en) Paul van Dyk på SoundCloud 
(en) Paul van Dyk på Spotify 
(en) Paul van Dyk på Songkick 
(en) Paul van Dyk på AllMusic 
Paul van Dyk på Twitter 
Paul van Dyk på Facebook 
Paul van Dyk på Instagram 
Paul van Dyk på YouTube 
Paul van Dyk på Myspace 
Paul van Dyk på TikTok
Bekvemmelighetsflagg

Bekvemmelighetsflagg er en betegnelse på flaggstater som tillater registering i sitt skipsregister av handelsfartøy som har eiere av en annen nasjonalitet og tilbyr gustige skatte- og avgiftsvilkår og følgelig lavere driftsutgifter. De kritiseres ofte for dårligere vilkår for besetning og svakere lovgivning om og håndheving av sjøsikkerhet.Den internasjonale Transport Workers' Federation (ITF) holder en liste over land som stiller sine flagg til disposisjon på denne måten. Per i dag er det 32 land på denne listen.
Bruken av bekvemmelighetsflagg er upopulært i mange land, og det er to hovedgrunner til dette. Praksisen fører til at land med strengere krav mister inntekter, samt at sikkerheten og arbeidsforholdene ombord kan bli dårligere.
Internasjonale konvensjoner sier at nasjonaliteten på et skips flagg avgjør under hvilken domstol eventuelle lovbrudd skal behandles (når lovbruddet har funnet sted i internasjonalt farvann).
Utflagging brukes også i en videre betydning om å flytte bedriftsvirksomhet (spesielt produksjon) fra høykostland (f.eks. land i Europa/Nord-Amerika) til lavkostland (f.eks. Kina).


== Land som tilbyr bekvemmelighetsflagg ifølge ITF ==
Følgende land har siden 2003 blitt listet som land med flagg som benyttes som bekvemmelighetsflagg.
 Antigua og Barbuda
 Bahamas
 Barbados
 Belize
 Bermuda
 Bolivia
 Kambodsja
 Caymanøyene
 Kypros
 Ekvatorial-Guinea
German International Ship Register (GIS)
 Gibraltar
 Honduras
 Jamaica
 Komorene
 Libanon
 Liberia
 Luxembourg
 Malta
 Marshalløyene
 Mauritius
 Mongolia
 Myanmar
 Panama
 São Tomé og Príncipe
 Saint Vincent og Grenadinene
 Sri Lanka
 Tonga
 Vanuatu


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012. 


== Eksterne lenker ==
International Transport Workers Federations infoside om bekvemmelighestflagg (engelsk)
Det store togrøveriet (1903)

For boken ved samme navn, se Det store togrøveriet (roman); For filmen fra 1979, se Det første store togrøverietDet store togrøveriet (The Great Train Robbery) er en amerikansk stumfilm fra 1903. Den er regissert av Edwin S. Porter, og regnes blant de mest kjente og betydningsfulle stumfilmene noensinne. Filmen er den nest eldste filmen som ble tatt med i filmutvalget i den amerikanske boka 1001 filmer du må se før du dør (2003).
Mange regner Det store togrøveriet som tidenes første western, til tross for at den er spilt inn i New Jersey.
Uansett er denne 12 minutter lange filmen mest kjent for sluttscenen: En av togrøverne løfter pistolen sin opp mot kamera og avfyrer syv skudd mot det. Dette førte til sterke reaksjoner blant dem som så filmen.


== Handling ==
To banditter bryter inn på et telegraf-kontor, hvor de tvinger en operatør til å stoppe et tog. De slår deretter ut operatøren, og binder ham fast. Når toget stopper, går bandittene om bord sammen med to andre banditter. De bruker dynamitt for å åpne en boks med verdisaker. De tvinger passasjerene av toget, og truer dem til å gi fra seg alle deres eiendeler. 
En passasjer forsøker å stikke av, men blir øyeblikkelig skutt og drept. Bandittene kommer seg deretter unna, sammen med alle pengene og verdisakene de har fått tak i. I mellomtiden, tilbake ved telegraf-kontoret, våkner den fastbundne operatøren, men kollapser igjen kort tid senere. Datteren hans dukker opp, oppdager hva som har skjedd, og hjelper ham løs. De må deretter forsøke å finne ut hvor bandittene har tatt veien.


== Eksterne lenker ==
(en) Det store togrøveriet på Internet Movie Database 
(sv) Det store togrøveriet i Svensk Filmdatabas 
(da) Det store togrøveriet i Danmark Nationale Filminstitut 
(fr) Det store togrøveriet på Allociné 
(en) Det store togrøveriet på AllMovie 
(en) Det store togrøveriet på Turner Classic Movies 
(en) Det store togrøveriet på Rotten Tomatoes
Fargo (film)

Fargo er en amerikansk spillefilm fra 1996, regissert av Joel Coen og produsert av hans bror Ethan Coen. Den blir omtalt både som en thriller og en mørk komedie.
Filmen har fått flere Oscar-priser, blant annet Oscar for beste kvinnelige hovedrolle for rolleskildringen til Frances McDormand. Det amerikanske filminstituttet har i tillegg kåret figuren hennes i filmen til filmhistoriens 33. beste helteskikkelse.


== Handling ==
Den norskættede bilselgeren Jerry Lundegaard (William H. Macy) trues av konkurs. Hans styrtrike svigerfar vil ikke hjelpe ham i denne krisen.
Jerry er villig til å gjøre alt for å slippe unna den økonomiske knipa, så han tilkaller to hardbarka kriminelle (spilt av Steve Buscemi og Peter Stormare). Jerry leier skurkene til å kidnappe sin egen kone. Dermed vil svigerfaren betale skurkene løsepenger, som deretter sendes til Jerrys egen lomme.
Men under kidnappingen kommer skurkene "i skade" for å drepe en politimann og to vitner. Det hele utvikler seg til et drama der alt som kan gå galt, går galt.


== Medvirkende ==
Frances McDormand – Marge Gunderson
William H. Macy – Jerry Lundegaard
Steve Buscemi – Carl Showalter
Micke Bodingh- Sheriff
Harve Presnell – Wade Gustafson
Peter Stormare – Gaear Grimsrud
Kristin Rudrüd – Jean Lundegaard
Tony Denman – Scotty Lundegaard


== TV-serie ==
Våren 2014 hadde den amerikanske TV-serien Fargo premie. Den bygger fritt på de norsk-amerikanske miljøene i Choen-brødrenes spillefilm og har Martin Freeman, Billy Bob Thornton, Allison Tolman og Colin Hanks i hovedrollene.


== Referanser ==


== Eksterne lenker ==
(en) Fargo på Internet Movie Database 
(no) Fargo hos Filmfront 
(sv) Fargo i Svensk Filmdatabas 
(da) Fargo i Danmark Nationale Filminstitut 
(fr) Fargo på Allociné 
(nl) Fargo på MovieMeter 
(en) Fargo på AllMovie 
(en) Fargo på Turner Classic Movies 
(en) Fargo på Rotten Tomatoes 
(en) Fargo på Metacritic
Freetown

Freetown er hovedstad og den største byen i Sierra Leone. Byen er en havneby og ligger ved foten av Løvefjellene på Freetownhalvøya ved atlanterhavskysten. I 2006 hadde byen 1 070 200 innbyggere.Økonomien i Freetown kretser i stor grad om havna, som mesteparten av eksporten fra Sierra Leone går gjennom. Andre næringsveier er fiskeforedling, rismøller, petroleumsraffineri, diamantkutting og sigarettproduksjon.
Byen huser landets største universitet. Spesialdomstolen for Sierra Leone, en tribunal som er etablert for å dømme krigsforbrytere, har sitt sete i Freetown.


== Historie ==
Befridde slaver som ble sendt fra England med hjelp fra britiske slavemotstandere bosatte seg første gang i området i 1787. I 1792 ble byen Freetown grunnlagt av tidligere slaver fra Nova Scotia og klarte seg gjennom plyndring av franskmenn i 1794. Innbyggerne gjorde opprør i 1800, men britene gjenerobret kontrollen over byen og begynte å ekspandere i området. Dette ledet til etableringen av landet Sierra Leone.
Mellom 1808 og 1874 var Freetown hovedstad for Britisk Vest-Afrika. Byen vokste hurtig i takt med at mange befridde slaver bosatte seg her sammen med afrikanske soldater som kjempet for Storbritannia under Napoleonskrigene. Under andre verdenskrig opprettholdt Storbritannia en orlogsbase i Freetown. Ætlinger til de befridde slavene, såkalte kreoler, spiller en stor rolle i byen, selv om de er i mindretall.
Byen opplevde harde kamper på siste deler av 1900-tallet da den ble okkupert av ECOWAS-tropper asom hadde til hensikt å gjeninnsette Ahmad Tejan Kabbah som president. Senere ble byen utsatt for et mislykket angrep av Revolutionary United Front (RUF). Fem tidigere ledere for RUF har blitt tiltalt ved Spesialdomstolen for Sierra Leone. To av disse døde før de  ble dømt, mens Issa Hassan Sesay ble dømt til 52 års fengsel, Morris Kallon 40 år og Augustine Gbao 25 år for mord, voldtekt, seksuelt slaveri og andre former for seksuell vold, utnyttelse av barnesoldater, undertrykkelse og  plyndring. Dommen ble meddelt den 8. april 2009.


== Referanser ==


== Eksterne lenker ==
(en) Freetown – kategori av bilder, video eller lyd på Commons 
The Special Court for Sierra Leone
Guvernementet Qena

Qina (arabisk: قنا ) er et guvernement sør i Egypt som dekker en strekning av Nilen. Dens hovedstad er Qina.


== Kilder ==
Governorates of Egypt statoids.com


== Eksterne lenker ==
Offisielt nettsted 
(en) Qena Governorate – kategori av bilder, video eller lyd på Commons
Palle Danielsson

Palle Danielsson (født 15. oktober 1946 i Stockholm) er en svensk jazzmusiker (bass).
Samtidig med studier i fiolinspill ved Musikkhøgskolan i Stockholm (1962–1966), fikk han raskt innpass i jazzmiljøet Gyllene Cirkeln.  Han spilte med Bill Evans (1965), turnerte med Eje Thelin piano, Billy Brooks trommer og Barney Wilen saksofon.  Med Lennart Åberg saks, Bobo Stenson piano og Bengt Berger trommer utkom Rena Rama (1973).
Senere var han i Keith Jarretts «European Quartet» (Personal mountain, 1989), med saksofonisten Charles Lloyds Quartet (Fish out of water, 1990), samt utgivelser med Jan Garbarek, Bobo Stenson Quartet og Tomasz Stanko Septet (Litania – music of Krzystof Komeda, 1999).  Danielsson var også fast i Michel Petruccianis band, samt på turne i trio med John Taylor og Peter Erskine (You never know 1993; Time being 1994; As it is 1996; Juni 1999); med Martin France senere gjenoppstått (2006).
Danielssons egne plate Contra Post utkom 1995.  
Med Ulf Aldåker, Joakim Milder, Bobo Stenson og Jonas Holgersson ga han ut Monk by five (2000).
Han leder nå sin egen kvartett, bestående av
Joakim Milder saksofon, Rita Marcotulli piano og Anders Kjellberg trommer.
Tidvis har Dejan Terzic bistått.
Danielsson mottok svenske Django d'Or 2001, samt Kungliga Musikalska Akademiens Jazzpris 2002, der han fremført sin egen komposisjon Mars.


== Referanser ==


== Eksterne lenker ==
(en) Palle Danielsson – kategori av bilder, video eller lyd på Commons 
(en) Palle Danielsson på Discogs 
(en) Palle Danielsson på MusicBrainz 
(en) Palle Danielsson på Songkick 
(en) Palle Danielsson på Last.fm 
(en) Palle Danielsson på AllMusic
Guvernementet Beni Suef

Bani Suwayf (arabisk: بني سويف ) er en region sentralt i Egypt. Hovedstaden Bani Suwayf ligger 120 km sør for Kairo på vestbredden av Nilen.
Området er velkjent i Egypt for sine sementfabrikker. Den nærliggende Meidum-pyramiden ligger i området.
Regionen er en av de fattigste i Egypt.


== Kilder ==
Governorates of Egypt statoids.com


== Eksterne lenker ==
Offisielt nettsted 
(en) Beni Suef Governorate – kategori av bilder, video eller lyd på Commons
Amøbe

En amøbe (gr. amoibos = vekslende) er en protozo, et encellet dyr, uten fast kroppsform.
Innen gruppen amøber finnes arter som er fra bare 90 μm til 0,8 mm i diameter (blant de største encellede dyr). Amøbene danner ikke noe eget monofyletisk taxon, og kan dermed ikke tilbakeføres til en enkelt urart. Denne livsformen har skilt seg ut i forskjellige taxa, og ulike amøbe-arter er med andre ord analoger fylogenetisk. 
Amøber er encellede, små organismer. Det er kort vei fra overflaten og inn til det innerste celleområdet i cellen. Oksygengass finnes i oppløst vann. Inne i amøben blir oksygenet brukt i celleåndingen. Det er høyere konsentrasjon av oksygengass utenfor amøben enn inni. Derfor trenger oksygengass gjennom cellemembranen og inn i amøben. Det motsatte skjer med karbondioksidgass som slipper ut av amøben.


== Pusteorgan ==
Amøber har ikke pusteorgan. Derfor blir oksygengass tatt opp ved hjelp av diffusjon gjennom cellemembranen. Dette er en av grunnene til at disse dyrene ikke kan bli store. Diffusjonsveien kan ikke bli for stor, og større dyr krever mer energi til livsfunksjonene.


== Litteratur ==
Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). Brock Biology of Microorganisms (13 utg.). Boston, Mass. Pearson. ISBN 032173551X. 
Alberts, Bruce (2014). Essential Cell Biology (4 utg.). New York. Garland Science. ISBN 9780815344551. 
Alberts, Bruce; Wilson, John H.; Hunt, Tim (2015). Molecular biology of the cell (6 utg.). New York. Garland Science. 
Sadava, David E. (2008). Life : The Science of Biology (8 utg.). Sunderland, Mass. Sinauer Associates.
Stian Thoresen

Stian Tomt Thoresen (født 18. november 1976 Jessheim), bedre kjent som vokalisten Shagrath i det norske symfoniske black metal-bandet Dimmu Borgir.


== Biografi ==
Stian Thoresen spiller gitar, bass og keyboard, og var trommeslager og vokalist på Dimmu Borgir sitt debutalbum For all tid fra 1994.
Thoresen spiller også i Chrome Division og har tidligere vært medlem av Fimbulwinter og Starkness. I perioden august 1996 – februar 1997 var han midlertidig studio keyboardist for bandet Nocturnal Breed. I 2009 startet han Ov HELL sammen med King, og debutalbumet kom 8. februar 2010.


== Diskografi ==


=== Med Dimmu Borgir ===
GjesteartistAstarte – «The Ring of Sorrow» (fra albumet Sirens (2004))
Kamelot – «March of Mephisto» og «Memento Mori» (fra albumet The Black Halo (2005))
Destruction – «The Alliance of Hellhoundz» (fra albumet Inventor of Evil (2005))
Diaz – «Mitt Terningkast» (Fra albumet  Velkommen Hjem Andres (2003))crossplane guest vocals  /Carburetors guest vocals

Split albumTrue Kings of Norway (spilt album) 2000


== Eksterne lenker ==
Offisielt nettsted 
(en) Stian Tomt Thoresen – kategori av bilder, video eller lyd på Commons 
(en) Stian Thoresen på Internet Movie Database 
(en) Stian Thoresen på Discogs 
(en) Stian Thoresen på MusicBrainz 
(en) Stian Thoresen på Encyclopaedia Metallum 
(en) Stian Thoresen på AllMusic
Mariazellerbahn

Mariazellerbahn er en elektrisk smalsporbane med en sporvidde på 760 mm. («bosnisk sporvidde») som går fra den nederøsterrikske landshovedstaden St. Pölten til vintersportsstedet og det katolske valfartsstedet Mariazell.


== Eksterne lenker ==
http://www.mariazellerbahn.at/
https://web.archive.org/web/20060907171225/http://www.promariazellerbahn.at/
https://web.archive.org/web/20060623014344/http://album.eisenbahnen.at/bilderalben/mariazellerbahn.shtml
http://www.ebepe.com/html/mariazell_d.html
Destruction

Destruction er et tysk thrash metal-band, stiftet i 1982, da under navnet Knight of Demon. Dette navnet varte bare noen uker før det ble forandret. Destruction var mest sannsynlig det første thrash metal-bandet i Tyskland. Bandet tilhører den teutonske thrash metal-scenen, som de er i spissen av, sammen med Kreator, Tankard og Sodom.


== Medlemmer ==


=== Dagens medlemmer ===
Schmier (1982–1989, 1999-) – Bassist og vokalist
Mike Sifringer (1982–) – Gitarist
Vaaver (2010–) – Trommeslager


=== Tidligere medlemmer ===


==== Vokalister ====
André Grieder (1990)
Thomas Rosenmerkel (1993–1999)


==== Gitarister ====
Harry Wilkens (1987–1990)
Michael Piranio (1993–1999)


==== Bassister ====
Christian Engler (1996–1998)


==== Trommeslagere ====
Thomas «Tommy» Sandmann (1982–1987)
Chris Witchhunter (Kun Eternal Devastation-turneen)
Oliver «Olli» Kaiser (1987–1999)
Sven Vormann (Jesus Chrysler Superskunk) (1999–2001)


== Utgivelser ==


=== Studioalbum ===


== Eksterne lenker ==
(en) Offisielt nettsted 
(en) Destruction (band) – kategori av bilder, video eller lyd på Commons 
(en) Destruction på Apple Music 
(en) Destruction på Discogs 
(en) Destruction på MusicBrainz 
(en) Destruction på Encyclopaedia Metallum 
(en) Destruction på Spotify 
(en) Destruction på Songkick 
(en) Destruction på AllMusic
Tilsetningsstoff (næringsmidler)

Tilsetningsstoffer er en fellesbetegnelse på stoffer som blir tilsatt maten for å øke holdbarheten, erstatte sukker, gi en bestemt smak, konsistens eller en farge. Ingredienser som eddik, salt, sukker og krydder regnes ikke som tilsetningsstoffer. Tilsetningsstoffene deles inn i ulike grupper etter hva som er hensikten med å bruke dem. De mest vanlige er konserveringsmidler, antioksidanter, konsistensmidler, søtstoffer og fargestoffer.
Tilsetningsstoffene som gruppe er delt inn slik: 

Fargestoffer
Konserveringsmidler
Antioksidanter
Surhetsregulerende midler
Fortykningsmidler
Overflatebehandlingsmidler
Smaksforsterkere
Søtstoffer
EnzymerFargestoffer tilsettes for at produktet skal ha en fin farge. Det skal derimot ikke brukes til å skjule at produktet er dårlig.
Konserveringsmidler tilsettes for at produktet skal holdes lengre.
Antioksidanter blir brukt for å hindre at fettstoffene og polyfenolene i frukt og bær oksiderer. Dette fungerer fordi antioksidantene reagerer lettere med oksygenet enn fettstoffene og polyfenolene.
Surhetsregulerende midler kan øke og senke surhetsgraden i et produkt.
Fortykningsmidler påvirker konsistensen i produktet. Det er stoffet som er tilsatt i produktet som bestemmer betegnelsen som skal bli benyttet. I et næringsmiddel kan det ofte hende at vi bruker forskjellige fortykningsmidler for å oppnå den ønskede konsistens. 
Overflatebehandlingsmidler brukes til å gi f.eks. appelsiner, tabletter og godteri en blank overflate.
Smaksforsterkere forsterker smaken til næringsmiddelet.
Søtstoffer brukes i produkter for å få den søte smaken. Det er godkjent for diabetikere. På varen må det stå at det er søtstoffer i produktet sammen med E-nummeret eller navnet på det brukte søtstoffett. 
Enzymer tilsettes for å trekke ut den nødvendige næringen fra maten.
Det kalles E-stoffer fordi det er en kodebetegnelse knyttet til EU-land. Og istedenfor å ha slike lange navn på emballasjen som f.eks. Hydroksypropyldstivelsesfosfat, skriver vi E-1442.
Tilsetningsstoffer blir tilsatt mat som er industriframstilt og skal fraktes over hele landet, for at det skal holdes like godt og bra under hele turen. 
Bruken av stoffer i et produkt kan ikke overskride stoffenes ADI-verdi (akseptabelt daglig inntak). Det er Statens næringsmiddeltilsyn som godkjenner tilsetningsstoffene og bestemmer hvilken mengde vi kan få i oss.
Aspartam er et tilsetningsstoff som gir masse søt smak. Siden det blir borte under varmebehandling, må det ikke utsettes for høy varme. Det kan ikke brukes til å bake med eller til mat som skal koke.
Nitritt/Nitrat hindrer dannelse av botulismebakterier og stabiliserer fargen. 
Noen kan være kreftfremkallende.
Cyklamat gir søt smak. 
Det kan være kreftfremkallende.
BHA/BHT motvirker harskning av fett. Det er BHA/BHT er antioksidanter. 
Forskningsdyr har fått kreft av stoffene. Dersom man har et redusert inntak av stoffene, er det ikke helsefarlig.


== Se også ==
E-nummer
Kunstig søtningsstoff


== Eksterne lenker ==
Noen fakta om tilsetningsstoffer
Kodiakbjørn

Kodiakbjørn (Ursus arctos middendorfi) regnes som den fysisk største underarten av brunbjørn. Den finnes i Alaska, der den lever i kystnære omgivelser og stort sett har holdt seg isolert fra resten av den nordamerikanske brunbjørnstammen.


== Beskrivelse og spredning ==
Den enorme Kodiakbjørnen er oppkalt etter øya der den først ble oppdaget, øya Kodiak på sørkysten av Alaska. Forskerne mener at den opprinnelig kan ha kommet dit fra Øst-Asia, der det lever et større antall lignende bjørner på Kamtsjatkahalvøya øst i Sibir i Russland.
En voksen hannbjørn kan veie opp mot 675 kg og ha en skulderhøyde på inntil 150-155 cm når den står på alle fire. Om den reiser seg på bakbeina kan den bli mer enn 300 cm høy. Binna, som normal er 20% mindre og 30% lettere enn hannen, kan bli opp mot 350 kg tung og nå en skulderhøyde på inntil 100-110 cm. Klørne på de enorme framlabbene blir ca. 10-13 cm lange og er formet for å grave i bakken.Den største kodiakbjørnen som noen gang er skutt og har blitt registrert står utstilt i et stort glassmonter hos J. C. Penneys i Anchorage. Den veide 855 kg. Noen forskere mener at kodiakbjørnen i ekstreme tilfeller kan bli opp mot 1000 kg tunge, men så store bjørner har aldri blitt registrert. Den eldste bjørnen som er registrert var ei binne som ble 34 år gammel. Den eldste hannen ble 27 år gammel.
Kodiakbjørnen finnes kun på Kodiakøya og de nærmeste øyene, like utenfor kysten av Katmai. Der har den trolig vært isolert i 12 000 år eller mer. Det er estimert at det finnes en populasjon på ca. 2500-3000 bjørner på selve Kodiakøya. I tillegg kommer et ukjent antall på de nærmeste øyene, Shuyakøya og Afognakøya i nord, og Trinityøyene i sør.


== Referanser ==


== Eksterne lenker ==
(en) Kodiakbjørn i Encyclopedia of Life 
(en) Kodiakbjørn i Global Biodiversity Information Facility 
(en) Kodiakbjørn hos ITIS 
(en) Kodiakbjørn hos NCBI 
(en) Kategori:Ursus arctos middendorffi – bilder, video eller lyd på Wikimedia Commons 
(en) Ursus arctos middendorffi – galleri av bilder, video eller lyd på Wikimedia Commons 
Ursus arctos middendorffi – detaljert informasjon på Wikispecies 
O-fagspatruljen: Kodiakbjørn ved Brooks Falls i Alaska ()
Kodiak Brown Bears (Alaska's Emerald Isle) Arkivert 15. juli 2006 hos Wayback Machine.
Kodiakbears.com
The Alaska Department of Fish and Game
Erkestift

Erkestift er 

en tidligere betegnelse på dagens erkebispedømme,
betegnelsen for en fyrsterkebiskops verdslige territorium.
Holocaustindustrien

Holocaustindustrien er en bok fra 2000 av Norman Finkelstein om det som Finkelstein (i sin bok) og andre mener er en «industri» som profitterer på holocaust gjennom moralsk og økonomisk utpressing av en rekke land. Boka ble utgitt på norsk i 2004.
Holocaustindustrien er også et begrep som ble lansert i forbindelse med boka av samme navn. Finkelstein hevder at ved å institusjonalisere holocaust inn i et utall konferanser, museer, bøker, filmer, minnesmerker, professorater og en evig mediedekning, gjøres jødenes lidelser under nazismen til noe unikt og mystisk, overordnet alle andre folkemord i historien. Finkelstein mener at dette blir en moralsk kapital som gir skyldfrihet. Han peker på at ingen andre folkemord, selv folkemord som er større i omfang, får en slik oppmerksomhet.
Finkelstein hevder videre at den største trusselen mot erindringen om holocaust ikke er holocaust-benekterne, men det han kaller «holocaust-industrien». Han mener videre at jødiske interesseorganisasjoner i USA driver en moralsk og økonomisk utbytting av nazi-ofrenes lidelse. Finkelstein mener å påvise at erstatninger i liten grad har kommet ofrene til gode og er opprørt over at holocaust-industrien nå har rettet oppmerksomheten mot fattige land i det østlige Europa.
Boka har skapt stor debatt der den har blitt utgitt.


== Eksterne lenker ==
Om misbruket av holocaust (Dagbladet, 2005)
Amerikansk holocaustbok opprører tyskerne (Aftenposten, 2001)
Holocaust-industrien (Spartacus forlag)